Mooki o ikgapetse botshelo
Mapodisi a Serowe a tlhotlhomisa tiragalo e mo go yone mme wa mooki wa dingwaga tse di masome a mararo le bosupa, a ipolailengbosheng. Ramapodisi a Serowe, Superintendent Paul Molapisi, o tlhalositse fa tiragalo eo e diragaletse kwa Serowe, kwa kgotleng ya Sesoma. Mme yoo ene o tlholega kwa kgotleng ya Botalaote, mme ditlhotlhomiso di sa ntse di tsweletse. Rre Molapisi a re ditiragalo tsa mofuta o di tlwaelesegile, mme fa e le mo go bomme, ga di a tlwaelesega thata. O bile a gakolola setshaba ka ditlamelo tsa bogakolodi tse di bonwang kwa dikokelong, tse di nang le bomaitsenape, a tlatsa ka gore go ikgapela botshelo ga se tharabololo ya mathata. Bokhutlo